SUSRET S KRAPINSKIM PRAČOVJEKOM

Sa uzbuđenjem smo krenuli prema Krapini. Putovali smo autobusom. U autobusu smo se družili sa svojim prijateljima. Igrali smo različite zabavne igre i stigli do Gupčeve lipe. Tamo smo: trčali, zabavljali se i slikavali. Nastavili smo put prema Krapini. Na putu smo vidjeli ogroman kip Matije Gupca, te smo svi stali oko kipa i napravili zajedničku fotografiju.

Došli smo i do Jankovog dvorca. Tamo nas je dočekala jedna ljubazna žena, te nam pričala o povijesti dvorca. Razgledali smo dvorac. Smijali smo se, igrali, glumili kraljeve i jednostavno uživali u razgledavanju tog neobičnog dvorca. Već smo svi ogladnjeli i otišli do restorana u Klet Kozjak. Tamo su nas dočekali s ukusnim ručkom. Nakon ručka došlo je vrijeme za odmor. Dečki su igrali nogomet, a cure su hranile koze. Svima nam je bilo jako lijepo. Opet smo sjeli u autobus i otišli u sam grad Krapinu. Stigli smo do Muzeja Krapinskog pračovjeka. Prvo smo otišli na radionicu „Lov na Hušnjaku“. Kopljima smo gađali nosoroga napravljenog od slame. Bilo nam je zabavno i naučili smo nešto novo. U lovu je pobijedila grupa Pračovjek. Umorni od trčanja došli smo do ulaza muzeja. Dobili smo listiće (to nam se baš i nije svidjelo). Ušli smo u muzej i pogledali film o Pračovjeku. Film nam je bio zabavan i pomalo strašan. Nakon filma išli smo razgledati muzej. Vidjeli smo: kako su živjeli prvi ljudi, kako su izgledali, što su jeli. Saznali smo bolesti od kojih su najčešće bolovali. Iznenadili smo se kad smo vidjeli da žena pračovjek ima isto lice kao i muškarac pračovjek. Osim pračovjeka naučili smo i neke stvari o: svemiru, jednostaničnim organizmima, dinosaurima, majmunima… itd. Razgledali smo lokalitete gdje su pronađeni ostaci pračovjeka. Došlo je vrijeme da se vratimo natrag u Zagreb.

Naučili smo da je pračovjeku bilo puno teže nego nama danas. Također smo naučili dosta zanimljivih stvarni o Jankovom dvorcu. I naravno složili smo se da u prijateljstvu i slozi svaki izlet nam je odličan!

Laura Darijević. 5.b